বিদ্যুতের সঙ্গে ফ্লোর কাঁপালেন রুক্মিণী, দেখুন

মুম্বই: ২০২১-এ বিদ্যুৎ জামওয়ালের (Vidyut Jammwal) সঙ্গে ‘সনক’ ছবিতে কাজ করেছিলেন বাংলা ছবির জনপ্রিয় অভিনেত্রী রুক্মিণী মৈত্র (Rukmini Maitra)। ছবিটি বক্স অফিসে মোটামুটি ব্যবসা করেছিল। এবার অভিনেত্রী ফের জুটি বাধঁছেন বিদ্যুতের সঙ্গে। ছবির নাম ‘ক্র্যাক’ (Crakk)। সম্প্রতি এই ছবির একটি গান প্রকাশ্যে এল।

জমাটি এক গানে এমসি স্কোয়্যার ও গণেশ আচার্যের (Ganesh Acharya) সঙ্গে কাজ করেছেন রুক্মিণী। গানটির নাম ‘রম রম’ (Rom Rom)। সোশ্যাল মিডিয়ায় সম্প্রতি প্রকাশ্যে এসেছে গানের ঝলক। এখানেই আইটেম গার্ল হিসেবে ধরা দিলেন রুক্মিণী। গানটি লিখেছেন এবং গেয়েছেন এমসি স্কোয়ার (MC SQUARE)। সঙ্গীত পরিচালনা করেছেন এমসি স্কোয়ার এবং তানিশক বাগচি (Tanishk Bagchi)। বিদ্যুতের সঙ্গে এই ডান্স নম্বরে দর্শকদের নজর কেড়েছে রোম্যান্সও।

আরও পড়ুন: মৃত্যু রহস্যে নাটকীয় মোড়, বেঁচে আছেন পুনম!

প্রসঙ্গত, অভিনেত্রী রুক্মিণী মৈত্রকে পরবর্তীতে দেখা যাবে সৃজিত মুখোপাধ্যায়ের ‘টেক্কা’ ছবিতে। ‘ব্যোমকেশ ও দুর্গ রহস্য’-এর পর এই ছবিতে আবারও দেবের নায়িকা রুক্মিণী। ছবিতে গুরত্বপূর্ণ ভূমিকায় দেখা যাবে পরমব্রত চট্টোপাধ্যায় ও স্বস্তিকা মুখোপাধ্যায়-কে। ছবির সঙ্গীতের দায়িত্ব থাকছে অনুপম রায়ের উপর। দেব-সৃজিত জুটির টেক্কা নিয়ে ইতিমধ্যেই উত্তেজনার পারদ চড়ছে অনুরাগীমহলে।