বিদ্যুতের নতুন ছবিতে রুক্মিণী সঙ্গে নোরা

মুম্বই: ২০২১-এ বিদ্যুৎ জামওয়ালের (Vidyut Jammwal) সঙ্গে ‘সনক’ ছবিতে কাজ করেছিলেন বাংলা ছবির জনপ্রিয় অভিনেত্রী রুক্মিণী মৈত্র (Rukmini Maitra)। ছবিটি বক্স অফিসে মোটামুটি ব্যবসা করেছিল। এবার অভিনেত্রী ফের জুটি বাধঁছেন বিদ্যুতের সঙ্গে। ছবির নাম ‘ক্র্যাক’ (Crakk)। সম্প্রতি এই ছবির জন্যই মুম্বই পাড়ি দিয়েছিলেন অভিনেত্রী।

রুক্মিণী জানিয়েছেন, নিজের প্রযোজনাতেই বিদ্যুৎ নতুন ছবি নিয়ে আসছেন। ছবিতে তাঁকে অতিথি শিল্পী হিসেবে দেখা যাবে। এই মুহূর্তে অভিনেত্রী ‘টেক্কা’-র শুটিং এ ব্যস্ত আছেন। তার মাঝেই ১ বেলার ছুটিতে বিদ্যুতের নতুন ছবির একটি গানের শুটিং শেষ করেছেন। বলিউডের এমসি স্কোয়্যার ও গণেশ আচার্যের সঙ্গে এই গানে কাজ করেছেন তিনি। রুক্মিণী জানিয়েছেন, বিদ্যুতের সঙ্গে, নোরা ফাতেহি (Nora Fatehi)-কে ছবিতে দেখা যাবে। ফেব্রুয়ারিতে বড়পর্দায় আসছে ‘ক্র্যাক’।

আরও পড়ুন: বড় ধাক্কা, একাধিক দেশে নিষেধাজ্ঞা ফাইটারে!

প্রসঙ্গত, অভিনেত্রী রুক্মিণী মৈত্রকে পরবর্তীতে দেখা যাবে সৃজিত মুখোপাধ্যায়ের ‘টেক্কা’ ছবিতে। ‘ব্যোমকেশ ও দুর্গ রহস্য’-এর পর এই ছবিতে আবারও দেবের নায়িকা রুক্মিণী। ছবিতে গুরত্বপূর্ণ ভূমিকায় দেখা যাবে পরমব্রত চট্টোপাধ্যায় ও স্বস্তিকা মুখোপাধ্যায়-কে। ছবির সঙ্গীতের দায়িত্ব থাকছে অনুপম রায়ের উপর। দেব-সৃজিত জুটির টেক্কা নিয়ে ইতিমধ্যেই উত্তেজনার পারদ চড়ছে অনুরাগীমহলে।